三菱Fuso Aero Ace

三菱Aero Ace係三菱Fuso出嘅一個大型單層觀光及長途客車系列，用無大樑式設計、氣墊懸掛同埋配後置引擎。

前史–三菱MS 
三菱MS系列早喺1974年面世，一開始就係用氣墊懸掛。首先出現嘅係按照國鐵巴士規格而設計嘅MS504。

到咗1976年，三菱出MS512同埋MS513，佢哋喺1977年取代上一代嘅B806、B905、B906同埋B907系列。三菱喺1980年推出第二代MS系列，包括MS613同埋MS615。

生產史 
1982年，三菱推出第三代MS系列，並將佢稱為Aero Bus。初代Aero系列客車出現過多個版本：標準車身同埋高車身版叫Aero Bus、頭軸上面車頂向車頭斜落去嘅超高車身版叫Super Aero I、幾乎平頂嘅超高車身版叫Super Aero II、超高車身而司機位整到好低嘅叫Aero Queen K同埋輕啲兼矮少少嘅Aero Queen K II，三軸超高車身版叫Aero Queen。另外三菱喺1980年代中建基於Aero系列設計出最後一款國鐵專用型式客車。

1980年代尾出現新版超高車身嘅Aero Queen M同埋Aero Queen MV，另外亦有新版高車身嘅Aero Bus Hi-Decker M。

1992年，三菱推出第二代Aero系列客車，三菱同埋新吳羽車身設計統一咗。標準車身同埋高車身版叫Aero Bus；至於超高車身版，一塊過擋風玻璃嘅叫Aero Queen I、司機位整到好低嘅叫Aero Queen II，而司機位整到好低兼設喺車廂地台下面嘅就叫Aero Queen III。1993年，三菱推出新一代MM並將佢嘅客車版本列入Aero Bus系列之內。

2007年，三菱推出第三代Aero系列客車，高車身版個名由Aero Bus改為Aero Ace，而超高車身版就繼續叫Aero Queen。2007年起Nissan Diesel同埋三菱Fuso之間嘅OEM供應協議生效，三菱Fuso亦開始出Aero Ace同埋Aero Queen畀Nissan Diesel賣：Nissan Diesel賣嘅Aero Ace稱為Space Arrow A，而Aero Queen就稱為Space Wing A。

2010年10月，三菱Fuso同埋UD Trucks合併巴士生產嘅計畫宣佈玩完，而落實咗四年嘅OEM供應協議亦都冇埋。UD Space Arrow A同埋Space Wing A嘅生產維持到大概2011年。

型號一覽

官方產品介紹－Aero Queen
 官方產品介紹－Aero Ace
 官方產品介紹－Aero Ace MM
 Aero Queen/Aero Ace特別網頁

巴士型號